Sõjaväeringkond

**Sõjaväeringkond** (ka **sõjaringkond**) on operatiiv-taktikaline territoriaalne sõjaväeüksus, mille koosseisu kuuluvad teatud territooriumil asuvad sõjaväeüksused, väekoondised, sõjaväelised õppeasutused ja eri relvaliikide sõjaväeasutused.

## Sõjaväeringkonnad Eestis
Sõjaväeringkonnad (kuni 31. märtsini 1937 kaitseringkonnad) moodustati 1. aprillil 1934. Samal ajal kaotati senised kaitseväeringkonnad, mille ülesandeks oli olnud peamiselt kutsealuste arvestamine ja kaitseväkke kutsumine. Mobilisatsiooni korral oleksid sõjaväeringkondade staabid pidanud saama brigaadide staapideks. 

### 1934–1940
*Harju Sõjaväeringkond
*Pärnu-Viljandi Sõjaväeringkond 
*Lääne-Saare Sõjaväeringkond
*Viru-Järva Sõjaväeringkond
*Narva Sõjaväeringkond
*Tartu Sõjaväeringkond
*Valga Sõjaväeringkond


### 1991–
*Kirde kaitseringkond
*Põhja kaitseringkond
*Lõuna kaitseringkond
*Lääne kaitseringkond



## Sõjaväeringkonnad Venemaa Keisririigis
Venemaa keisririigi tsentraliseeritud ja territoriaalsele põhimõttele vastav kaitsepiirkondade – sõjaväeringkondade süsteem loodi 19. sajandi teisel poolel sõjaminister Dmitri Miljutovi sõjaväereformi käigus. Kui reformile eelnenud ajajärgul oli sõjaväeharude ja piirkondade juhtimine allutatud Romanovite dünastiasse kuulunud suurvürstidele, mitte keisririigi sõjalisele kõrgemale juhile – sõjaministrile ja tema operatiivjuhtimiskeskuse Kindralstaabi Peavalitsusele, siis pärast sõjalist reformi kavandati Venemaa Keisririigis maavägede baasil 15 sõjaväeringkonda, mille eest vastutasid keisri määratud sõjaväeringkondade juhatajad.

1914. aastal ehk I maailmasõja alguseks oli Venemaa Keisririigis 14 sõjaväeringkonda ja järgmised nendega võrdsustatud Doni väe oblastid:

* Amuuri sõjaväeringkond
* Irkutski sõjaväeringkond (1884–1899 ja 1906–1918)
* Kaukaasia sõjaväeringkond
* Kaasani sõjaväeringkond
* Kiievi sõjaväeringkond
* Moskva sõjaväeringkond
* Odessa sõjaväeringkond
* Omski sõjaväeringkond
* Peterburi sõjaväeringkond
* Turkestani sõjaväeringkond
* Varssavi sõjaväeringkond (kuni juunini 1914)
* Vilno sõjaväeringkond (kuni juulini 1914)

Pärast Esimese maailmasõja algust moodustati ka:
* Dvinski sõjaväeringkond
* Minski sõjaväeringkond

Ajutiselt olid moodustatud ka:
* Harkovi sõjaväeringkond, mis moodustati 1864. aastal ja 1888. aastal jagati Kiievi ja Moskva sõjaväeringkonade vahel
* Ida-Siberi sõjaväeringkond (1865–1884), mis aga jaotati Irkutski ja Amuuri sõjaväeringkondadeks;
* Lääne-Siberi sõjaväeringkond, mis 1882 nimetati ümber Omski sõjaväeringkonnaks;
* Orenburgi sõjaväeringkond (1865–1881), mis liideti Kaasani sõjaväeringkonnaga;
* Riia sõjaväeringkond, mis liideti 1870. aastal osaliselt Vilno ja osaliselt Peterburi sõjaväeringkonnaga;
* Siberi sõjaväeringkond, mis tegutses 1899–1906 ühendatud Omski ja Irkutski sõjaväeringkonnana;
* Soome sõjaväeringkond, mis moodustati 1864. aastal ja 1905. aastal liideti Peterburi sõjaväeringkonnaga;


## Sõjaväeringkonnad NSV Liidus
Nõukogude Venemaa Kõrgeima Sõjanõukogu otsusega nr 23 31. märtsist 1918 likvideeriti vanad keisririigi sõjaväeringkonnad ning nende isikkoosseisude ja territooriumide alusel (mis olid nõukogude võimu all Venemaa Euroopa osas) moodustati 6 sõjaväeringkonda. Sõjaväeringkonnad jagunesid valdade, maakondade, kubermangude ja ringkondade sõjakomissariaatideks ning allusid Punaarmee Peastaabile.

*Valgemere sõjaväeringkond
*Moskva sõjaväeringkond

*Orjoli sõjaväeringkond
*Volga sõjaväeringkond

*Uuraliäärne sõjaväeringkond
*Jaroslavli sõjaväeringkond


**Nõukogude armee sõjaväeringkonnad 1991. aastal**

*Valgevene sõjaväeringkond (*Белорусский ВО*); 
*Karpaatia sõjaväeringkond (*Прикарпатский ВО*); 
*Kiievi sõjaväeringkond (*Киевский ВО*); 
*Odessa sõjaväeringkond (*Одесский ВО*); 
*Leningradi sõjaväeringkond (*Ленинградский ВО*);
*Balti sõjaväeringkond (*Прибалтийский ВО*); 
*Moskva sõjaväeringkond (*Московский ВО*); 
*Uurali sõjaväeringkond (*Уральский ВО*);  

*Volga sõjaväeringkond (*Приволжский ВО*); 
*Siberi sõjaväeringkond (*Сибирский ВО*); 
*Kesk-Aasia sõjaväeringkond (*Среднеазиатский ВО*); 
*Põhja-Kaukaasia sõjaväeringkond (*Северо-Кавказский ВО*); 
*Taga-Kaukaasia sõjaväeringkond (*Закавказский ВО*); 
*Turkestani sõjaväeringkond (*Туркестанский ВО*); 
*Baikali sõjaväeringkond (*Забайкальский ВО*); 
*Kaug-Ida sõjaväeringkond (*Дальневосточный ВО*).


## Sõjaväeringkonnad [[Venemaa Föderatsioon]]is

VF maaväed jagunesid kuni 2010. aastani kuueks sõjaväeringkonnaks:
*Moskva sõjaväeringkond
*Leningradi sõjaväeringkond
*Volga-Uurali sõjaväeringkond
*Põhja-Kaukaasia sõjaväeringkond
*Siberi sõjaväeringkond
*Kaug-Ida sõjaväeringkond
*Kaliningradi erirajoon

Relvajõudude reformi käigus moodustati 2010. aastal neli uut sõjaväeringkonda:
*Lääne sõjaväeringkond
*Lõuna sõjaväeringkond
*Kesksõjaväeringkond
*Ida sõjaväeringkond

2008. aastal alustatud Venemaa relvajõudude reformi käigus moodustati 2010. aastal 4 uut sõjaväeringkonda:
* Lääne sõjaväeringkond,
* Lõuna sõjaväeringkond, 
* Kesksõjaväeringkond, 
* Ida sõjaväeringkond